OpenLLM-France/wikimedia huggingface dataset:
# Narcís Feliu de la Penya i Farell

Narcís Feliu de la Penya i Farell (Barcelona, 1642 - Barcelona, 14 de febrer de 1712) fou un advocat, publicista i historiador català.

## Biografia

Descendent d'una important nissaga de pagesos de Mataró, Feliu de la Penya va ser cronista, advocat, economista, publicista i membre de l'orde de Santiago. Va representar intel·lectualment els interessos de la burgesia catalana, especialment els tèxtils, en un moment d'inici de la recuperació econòmica després de la crisi del segle xvii, i ell mateix va participar en la fundació de la companyia tèxtil Santa Creu (1690). També fou un cronista català i el representant més conegut de la generació del 1680 del projectisme català. Escriví les seves obres en castellà, com era habitual a l'època. Proposà i dissenyà una fortalesa a Calabuig (a l'Empordà). Durant el setge de Barcelona (1697) es refugià al Convent de la Mercè de Barcelona on tenia un germà que en fou prior i general de l'orde. El 1704 fou empresonat per austriacista durant «quinze mesos sense dir-nos perquè ni formar-nos causa» i les seves obres requisades per un tal Velasco. Narcís Feliu morí a casa seva el 14 de febrer del 1712.
El seu germà eclesiàstic Salvador Feliu de la Penya i Farell fou expulsat per les autoritats borbòniques el 1714.

## Obres

* Político discurso... a S. M. suplicando mande y procure impedir el sobrado trato y uso de algunas ropas extranjeras que acaban el comercio y pierden las artes en Cataluña, 1681.
* Fènix de Catalunya: Fenix de Cataluña: compendio de sus antiguas grandezas y medio para renovarlas, 1683.
* Anales de Cataluña (vol. 1), 1709.
* Anales de Cataluña (vol. 2), 1709.
* Anales de Cataluña (vol. 3), 1709.

## Referències

* ↑ «Narcís Feliu de la Penya i Farell». Gran Enciclopèdia Catalana. Barcelona: Grup Enciclopèdia Catalana.
* ↑ Torres i Amat, Fèlix. Memorias para ayudar a formar un diccionario crítico de los escritores catalanes y dar alguna idea de la antigua y moderna literatura de Cataluña (en castellà). Barcelona: Imprenta de J. Verdaguer, 1836, p. 215-217.
* ↑ Aguilera, Gemma «La nació espoliada». Especial 1714. Monogràfic de la Revista Sàpiens, 108, 01-09-2011, pàg. 48-52. ISSN: 1695-2014.

## Bibliografia

* Alcoberro, Agustí. La desfeta de la memòria història(Vol III) de Catalunya durant la Guerra de Successió. Barcelona: Ara Llibres, 2006.
* Muñoz, Antoni; Catà, Josep. Repressió borbònica i resistència catalana (1714-1736). Madrid: Muñoz Catà editors, 2005. ISBN 84-609-5774-8.
* Ricci, Andrea. Narcís Feliu de la Penya (1646-1712) i el seu temps (tesi). UAB, 2013.
* Torras i Ribé, Josep M. Felip V contra Catalunya. Barcelona: Rafael Dalmau, 2005. ISBN 978-84-232-0681-0.

## Enllaços externs

* «Narcís Feliu de la Penya». Ciències Socials en Xarxa (blog). Sapiens, 17-07-2017.
# Lubāna

Lubāna (en alemany: Lubahn) és un poble del municipi de Lubāna junt al riu Aiviekste, al centre de Letònia i localitzat a la regió històrica de Vidzeme. Es troba a 198 km de Riga.

## Història

Les primeres fonts històriques sobre Lubāna estan esmentades al segle xiii. El poble es va desenvolupar en l'antiga casa senyorial Lubānas, que era en la riba dreta del riu Aiviekstes.

## Persones notables

* Hugo Celmiņš (1877-1941) Primer Ministre de Letònia

## Vegeu també

* Localitats de Letònia
# The Messenger

The Messenger és un drama de guerra estatunidenco-australià dirigit per Oren Moverman i estrenada el 2009

## Argument

Will (Ben Foster) és un soldat que ha passat anys molt durs en hospitals militars, per curar-se de les ferides rebudes en la guerra de l'Irak. A més, la noia amb qui sortia l'ha abandonat (Jena Malone). Així les coses, l'única oportunitat de començar de nou la hi ofereix Tony (Woody Harrelson), un oficial que li ensenya el treball de "missatger": la seva missió consisteix a informar les famílies dels soldats de la US Army que acaben de morir a l'Iraq. Coneix la vídua d'un altre soldat i neix una relació.

## Repartiment

* Ben Foster
* Woody Harrelson
* Jena Malone
* Samantha Morton

## Rebuda de la crítica

* La pel·lícula va rebre bones crítiques de Variety
* "Superbes interpretacions (...) una mirada totalment diferent sobre les conseqüències de la guerra de l'Iraq i els seus efectes en soldats i civils"
* "Una notable contribució a les pel·lícules sobre la guerra de l'Iraq, 'The Messenger' té un sincera humanitat que se't posa a la pell. A més, magnífica interpretació d'Harrelson.
* "El tema és molt fort i el seu desenvolupament creïble. El director prescindeix d'artificis o excessos melodramàtics en comptar la progressiva catarsi dels que viuen en contacte permanent amb el dolor aliè.

## Premis i nominacions
### Premis

* 2009. Os de Plata al millor guió per Alessandro Camon i Oren Moverman

### Nominacions

* 2009. Os d'Or
* 2010. Oscar al millor actor secundari per Woody Harrelson
* 2010. Oscar al millor guió original per Alessandro Camon i Oren Moverman
* 2010. Globus d'Or al millor actor secundari per Woody Harrelson

## Referències

* ↑ McCarthy, Todd «More star power at Sundance». Variety, 04-12-2008.
* ↑ «The Messenger». The New York Times.
* ↑ Debruge, Peter «The Messenger» (en anglès). Variety, 30-01-2009.
* ↑ Puig, Claudia. USA Today. The Messenger (en anglès). USA Today.
* ↑ Male, Andrew. Empire. The Messenger (en anglès). Empire.
* ↑ Boyero, Carlos. El País. The Messenger (en anglès). El País.

## Enllaços externs

* The Messenger - Lloc web oficial
* The Messenger, resum Arxivat 2009-10-15 a Wayback Machine.
# Veľká Ves

Veľká Ves és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1335.
# The Supersuckers

The Supersuckers és una banda de rock estatunidenca, formada l'any 1988, la música de la qual va des del rock alternatiu fins al country rock i el cowpunk. AllMusic descriu la banda com «els fills bastards de Foghat, AC/DC i ZZ Top després d'haver estat deslletats al punk rock, sense por als riffs de guitarra massius, personalitats descomunals o jurar lleialtat al sexe, l'herba i Satanàs».

## Discografia
### Àlbums d'estudi

* The Smoke of Hell (1992)
* La Mano Cornuda (1994)
* The Sacrilicious Sounds of the Supersuckers (1995)
* Must've Been High (1997)
* The Evil Powers of Rock 'N' Roll (1999)
* Motherfuckers Be Trippin' (2003)
* Paid (2006)
* Get It Together (2008)
* Get the Hell (2014)
* Holdin' the Bag (2015)
* Suck It (2018)
* Play That Rock N' Roll (2020)

### Compartits

* "Supersuckers" / "Steve Earle" (1997, senzill compartit amb Steve Earle)
* Splitsville 1 (2002, àlbum compartit amb Electric Frankenstein)

### Àlbums en directe

* Must've Been Live (2002)
* Live at the Magic Bag (2004)
* Live at the Tractor Tavern (2004)
* Live at Bart's CD Cellar & Record Shop (2006)
* Live at the Whole Foods Market Digital Download (2007)

### Àlbums recopilatoris

* The Songs All Sound the Same (1992)
* How the Supersuckers Became the Greatest Rock and Roll Band in the World (1999)
* Devil's Food (2005)
* Black Supersuckers – Sub Pop Demos (2009)

## Referències

* ↑ «Supersuckers know their limits | The Spokesman-Review». spokesman.com. [Consulta: May 24, 2020].
* ↑ Celeiro, Manel. «Supersuckers – Sala Wolf (Barcelona)» (en espanyol europeu). Ruta 66, 01-04-2022. [Consulta: 10 maig 2022].
* ↑ «Supersuckers | Biography & History» (en anglès americà). AllMusic. [Consulta: May 24, 2020].
* ↑ Sub Pop Records discography Arxivat April 5, 2013, a Wayback Machine.
* ↑ link Vinylnet UK discography Arxivat July 2, 2007, a Wayback Machine.
* ↑ «The Supersuckers». Arxivat de l'original el May 31, 2016. [Consulta: March 15, 2020].
* ↑ «Black Supersuckers – Sub Pop Demos».
# Narcís Feliu i Costa

Narcís Feliu i Costa (Pineda de Mar, Maresme, 9 de gener de 1877 - Tarragona, 28 de juliol de 1936) fou un sacerdot català, canonge i professor a Tarragona, on morí assassinat al començament de la Guerra Civil. És venerat com a beat màrtir per l'Església Catòlica.

## Vida

Era fill dels esposos Pau i Maria, va néixer a Pineda en 1877. Criat al poble, va començar a treballar com a pilot de vaixell, però va sentir vocació religiosa i ingressà al seminari. En acabar, va ser ordenat sacerdot a Roma el dia 19 de juliol de 1903. Destinat a Tarragona, fou canonge de la catedral i confessor de les religioses del Col·legi de l'Ensenyança, on també ensenyà. S'hi distingí pel seu zel, la seva caritat, humilitat i prudència.
En esclatar la guerra civil, es refugià a casa d'un altre sacerdot, al Pla de la Catedral, on foren detinguts el 22 de juliol, juntament el jove Joan Brugulat. Foren conduïts a l'Ajuntament (llevat de l'altre sacerdot, que fou portat a l'hospital per estar malalt) i al Comitè Revolucionari, instal·lat al col·legi confiscat de les Germanes Carmelites de la Caritat. A l'interrogatori no volgué amagar que era sacerdot; a la nit, però, fou deixat en llibertat. El dia 28 de juliol fou detingut de nou, però aquest cop fou mort pel fet d'ésser sacerdot; el cadàver presentava ferides d'arma curta.
Fou enterrat a la fossa comuna del cementiri, i el dia 22 d'abril de 1941 les despulles foren inhumades a la capella-sepultura del Capítol de la Catedral de Tarragona.
Fou beatificat en la cerimònia de beatificació de 522 màrtirs del segle xx que es va fer a Tarragona el 13 d'octubre de 2013.

## Bibliografia

* Narcís Feliu i Costa, prevere.
# Luci Minuci Bàsil

Luci Minuci Bàsil és el nom dels següents personatges:
* Luci Minuci Bàsil, militar romà que lluità a Orient en temps de Sul·la
* Luci Minuci Bàsil, un dels assassins de Cèsar, fill adoptiu de l'anterior
# Neoperla connectens

Neoperla connectens és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Malàisia: Borneo.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Zwick, P., 1986. Aquatic Insects 8(1):31.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Perlidae Species Listing Arxivat 2011-01-16 a Wayback Machine. (anglès)
* ↑ The Bornean species of the stonefly genus Neoperla (Plecoptera: Perlidae) (anglès)

## Enllaços externs

* BioLib (anglès)
# Razdolni (Txepíguinskaia)

* Per a altres significats, vegeu «Razdolni».
Razdolni - Раздольный (rus) és un possiólok del krai de Krasnodar, a Rússia. Es troba al liman Lebiaji del riu Beissug, a 14 km al nord-oest de Briukhovétskaia i a 96 km al nord de Krasnodar, la capital.
Pertany al municipi de Txepíguinskaia.
# Ventall d'esca (grup de bolets)

Els ventalls d'esca són bolets aplanats en forma de ventall, de marge generalment prim i de revers amb porus des de fins fins a laberíntics o lamel·liformes.
Hi ha ventalls de carn blanquinosa (Cerrena, Oxyporus, Daedalea, Heterobasidion) i altres de carn bruna (Fuscoporia, Ganoderma, Gloeophyllum). Alguns ventalls d’esca (Cerrena unicolor) tenen formes intermèdies amb crostes d’esca, per la qual cosa en el camp podem trobar bolets en crosta i en ventall alhora.

## Exemples més corrents

Les espècies de ventalls d'esca més corrents són:
* Ventalls de carn clara:
** Cerrena unicolor, ventall d’esca de molsa
** Oxyporus populinus, ventall d’esca de pollancre
** Daedalea quercina, ventall d’esca de roure
** Heterobasidion annosum, ventall d’esca de vora blanca o ventall d’esca de les arrels
* Ventalls de carn bruna:
** Ganoderma applanatum, ventall d’esca aplanat
** Fuscoporia torulosa, ventall d’esca d’alzina
** Gloeophyllum abietinum, ventall d’esca d’avet
** Ganoderma adspersum, ventall d’esca engruixit
** Gloeophyllum sepiarium, ventall d’esca de les tanques

## Referències

* 1 2 Gràcia, Enric. La Clau dels Bolets: Identifica'ls de la mà d'Enric Gràcia, Vol. I, p:137. El Papiol: efadós, 2021. ISBN 978-84-18243-12-7.
* 1 2 Vidal, Josep Maria; Ballesteros, Enric. Bolets dels Països Catalans i els seus noms populars. Figueres: Brau Edicions, 2013. ISBN 9788496905986.
* ↑ Laessøe, Thomas; Petersen, Jens H. Fungi of temperate Europe. Princeton Oxford: Princeton University Press, 2019. ISBN 978-0-691-18037-3.
* ↑ Bernicchia, Annarosa. Polyporaceae s.l. Alassio (Savona): Ed. Candusso, 2005. ISBN 978-88-901057-5-3.
# Lyons

«Lyons» té aquests significats:
* Toponímia:
** Lyons (Colorado), localitat estatunidenca de Colorado
** Lyons (Geòrgia), localitat estatunidenca de Geòrgia
** Lyons (Illinois), localitat estatunidenca d'Illinois
** Lyons (Indiana), localitat estatunidenca d'Indiana
** Lyons (Kansas), localitat estatunidenca de Kansas
** Lyons (Michigan), localitat estatunidenca de Michigan
** Lyons (Nebraska), localitat estatunidenca de Nebraska
** Lyons (Nova York), localitat estatunidenca de Nova York
** Lyons (Ohio), localitat estatunidenca d'Ohio
** Lyons (Oregon), localitat estatunidenca d'Oregon
** Lyons (Pennsilvània), localitat estatunidenca de Pennsilvània
** Lyons Falls, localitat estatunidenca de Nova York
** Lyons Switch, localitat estatunidenca d'Oklahoma
** Lyons-la-Forêt, localitat francesa de la Normandia
* Biografies:
** Israel Lyons, matemàtic i botànic
** Oren Lyons, cap espiritual onondaga
# Lyons (Geòrgia)

Lyons és una població dels Estats Units a l'estat de Geòrgia. Segons el cens del 2000 tenia 4.169 habitants.

## Demografia

Segons el cens del 2000, Lyons tenia 4.169 habitants, 1.547 habitatges, i 986 famílies. La densitat de població era de 215,2 habitants/km².
Dels 1.547 habitatges en un 33,3% hi vivien nens de menys de 18 anys, en un 36,7% hi vivien parelles casades, en un 21,5% dones solteres, i en un 36,2% no eren unitats familiars. En el 31,4% dels habitatges hi vivien persones soles el 12,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,18.
Per edats la població es repartia de la següent manera: un 28,9% tenia menys de 18 anys, un 10% entre 18 i 24, un 27% entre 25 i 44, un 19,7% de 45 a 60 i un 14,4% 65 anys o més.
L'edat mediana era de 33 anys. Per cada 100 dones de 18 o més anys hi havia 89 homes.
La renda mediana per habitatge era de 21.202 $ i la renda mediana per família de 26.044 $. Els homes tenien una renda mediana de 22.254 $ mentre que les dones 16.611 $. La renda per capita de la població era de 12.364 $. Entorn del 28,6% de les famílies i el 37,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lyons». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Lyons». American Fact Finder. Oficina del Cens dels Estats Units, 12-01-2010.
# Línia de Nordland

La línia de Nordland (o Nordlandsbanen en noruec) és una línia de ferrocarril noruega. Connecta les ciutats de Trondheim i Bodø, a una distància de 729 km. És la línia noruega de tren més llarga i és l'única d'aquest país que travessa el cercle polar àrtic.
El primer tram Trondheim-Hell es va estrenar el 1881. El tram cap a Sunnan seguira el 1905. Al principi de la segona guerra mundial, la línia arribava a Mosjøen.
Des de 1942 nazis van decidir de continuar l'obra i van explotar desenes de milers de presoners de guerra, majoritàriament de Rússia i Iugoslàvia. Molts hi va morir per les condicions de treball inhumanes. Hi ha dos monuments i un museu recordant les víctimes al llarg de la línia. La línia era coneguda com «carretera de sang» (Blodvei) pels presoners. El 1945, el tram Mosjøen-Dunderland era acabat. En aquest moment es van aturar les obres.
El tram cap a Fauske es va inaugurar el 1958 i el darrere tram Fauske-Bodø el 1962. Als anys 1990 el parlament de Noruega va decidir s'ajornar sine die el projecte de perllongar la línia cap a Tromsø. El 2019 la companyia de ferrocarrils va encarregar un nou estudi sobre la prolongació i van concloure que el projecte no era rendible.
El ferrocarril travessa la serra de Saltfjellet, que amb 1.751 metres d'altitud màxima és una de les serres més altes de Noruega.

## Referències

* ↑ Hoås, Jan. Hell Sunnanbanen: Nordlandsbanens begynnelse 1905-2005 [El ferrocarril Hell-Sunnan: començament de la Nordlandsban] (en noruec). Jubileumskomite 2005, 2006.
* ↑ «Blutweg-Museum [Museu de la carretera de sang]» (en alemany). Nordlandsmuseet. [Consulta: 6 març 2022].
* ↑ Fjellheim, Skjalg. «Tromsbanen på sporet» (en noruec bokmål), 05-06-2009. [Consulta: 6 març 2022].
* ↑ Burroughs, David «Norway appoints consultants for Fauske - Tromsø study» (en anglès). International Railway Journal, 21-01-2019 [Consulta: 6 març 2022].
* ↑ Burroughs, David «Fauske – Tromsø railway not economically viable, study finds» (en anglès). International Railway Journal, 01-07-2019.
* ↑ «Norway to study new railway to the Arctic Circle» (en anglès). International Railway Journal, 02-03-2022 [Consulta: 6 març 2022].

## Enllaços externs

* Línia de Nordland (Nordlandsbanen) NSB (Anglès)
# Machida

* Per a altres significats, vegeu «Machida (Bengala)».
Machida (町田市, Machida-shi) és una ciutat de la Tòquio, al Japó. Fou fundada l'1 de febrer de 1958. El 2015 tenia una població estimada de 426.648 habitants.

## Administració
### Batlles

| Nom | Inici | Fi |
| Fujiyoshirô Aoyama | 1958 | 1970 |
| Katsumasa Ôshita (PSJ) | 1970 | 1990 |
| Kazuo Terada | 1990 | 2006 |
| Jôichi Ishizaka | 2006 | Ara |

### Assemblea municipal

| Partit | Partit | Membres |
| Partit Liberal Democràtic | PLD | 12 / 36 |
| Kōmeitō | KMT | 6 / 36 |
| Club Ciutadà de Machida | Ind | 6 / 36 |
| Grup Conservador | Ind | 5 / 36 |
| Partit Comunista Japonés | PCJ | 4 / 36 |
| Independents | Ind | 3 / 36 |
| Escons vacants | | 0 / 36 |

## Persones il·lustres

* Satoshi Tajiri, creador de Pokémon

## Referències

* ↑ «Population of Cities» (XLS) (en japonès). Statistics Bureau of Japan, 01-01-2015. [Consulta: 12 abril 2016].
* ↑ Membres del Partit Democràtic Constitucional, Partit Democràtic per a la Gent i del Tokyo Seikatsusha Network.
* ↑ Membres del Tomin First no Kai i del Partit per a protegir la gent de l'NHK

## Enllaços externs

* Pàgina web de l'ajuntament de Machida (japonès)
# Tir amb arc als Jocs Olímpics d'estiu de 1920 - Ocell mòbil, 33 metres individual

Tir amb arc als Jocs Olímpics d'estiu de 1920 :
| Ocell fix gran | homes |
| Ocell fix petit | homes |
| Ocell mòbil, 50 metres | homes |
| Ocell mòbil, 33 metres | homes |
| Ocell mòbil, 28 metres | homes |
| Ocell fix gran per equips | homes |
| Ocell fix petit per equips | homes |
| Ocell mòbil, 50 metres per equips | homes |
| Ocell mòbil, 33 metres per equips | homes |
| Ocell mòbil, 28 metres per equips | homes |
| < 1908 1972> |||||
La competició d'ocell mòbil, 33 metres individual va ser una de les 10 proves de tir amb arc que es van disputar als Jocs Olímpics d'Anvers de 1920. Aquesta, com la resta de proves d'aquest esport, sols estava oberta a la participació masculina. Hi van prendre part 2 arquers, un belga i un francès.

## Medallistes

| Or | Plata | Bronze |
| Hubert Van Innis (BEL) | Julien Brulé (FRA) | |

## Resultats

| Posició | Arquer | Puntuació |
| 1 | Hubert Van Innis (BEL) | 139 |
| 2 | Julien Brulé (FRA) | 94 |

## Referències

* Belgium Olympic Committee. Olympic Games Antwerp 1920: Official Report (en francès), 1957.
* Wudarski, Pawel. «Wyniki Igrzysk Olimpijskich» (en polonès), 1999. Arxivat de l'original el 16 de febrer 2009. [Consulta: 11 agost 2007].
# NWC

NWC té els següents significats:
* Companyia del Nord-oest (del seu nom en anglès North West Company), empresa històrica de comerç de pells del Canadà
* New World Computing, empresa creadora de videojocs dels Estats Units
* Nintendo World Championships, competició d'eSports organitzada per Nintendo
* Nintendo Wi-Fi Connection, connexió Wi-Fi gratuïta oferta per Nintendo als seus usuaris
* NoteWorthy Composer, programari de notació musical per a Windows
# RU d'Andròmeda

RU d'Andròmeda (RU Andromedae) és una estrella variable a la constel·lació d'Andròmeda. Es classifica com una estrella gegant polsant variable semiregular i varia des d'una magnitud visual aparent de 14,5 amb una brillantor mínima fins a una magnitud de 9,9 amb una brillantor màxima, amb un període aproximat de 238,3 dies.

## Referències

* ↑ Afirmat a: SIMBAD.
* ↑ Afirmat a: VizieR Online Data Catalog: UCAC4 Catalogue (Zacharias+, 2012). Indicat a la font segons: SIMBAD. Autor: Arne Henden. Llengua del terme, de l'obra o del nom: anglès. Data de publicació: juliol 2012.
* 1 2 3 4 5 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Gaia DR3. Indicat a la font segons: SIMBAD. Llengua del terme, de l'obra o del nom: anglès. Data de publicació: 13 juny 2022.
* ↑ RU And, database entry, Combined General Catalog of Variable Stars (GCVS4.2, 2004 Ed.), N. N. Samus, O. V. Durlevich, et al., CDS ID II/250 Accessed on line 2009-06-30.
# Val di Tires

Val di Tires (Tiersertal en alemany) és una vall lateral de la vall d'Isarco de l'Alto Adige recorreguda pel riu Bria, també conegut com a riu Tires.
La vall comença a prop del poble de Prato all'Isarco (a 10 quilòmetres de Bozen). En la vall és possible trobar dolomia i Pòrfir.
Administrativament la vall està subdividida entre els ajuntaments de Tiers, Völs am Schlern i Karneid.

## Referències

* ↑ «Urlaub und Ferien in Tiers in den Dolomiten und Modellfliegen Südtirol.». [Consulta: 6 juny 2020].
# Constel·lació del Camaleó

El Camaleó (Chamaeleon) és una constel·lació que fou nomenada per primera vegada pels navegants dels mars del sud, i descrita per Johann Bayer a Uranometria. L'estel α Cha és de magnitud 4,07 i tipus espectral F5. β Cha és de magnitud 2,26 i el seu tipus espectral és B5. L'estel γ Cha és de magnitud 4,11 i de tipus espectral M0. Chamaeleon té molt pocs objectes celestes d'interès.

## Història

Donat que és un descobriment del segle xvii, i no va ser visible per les primeres cultures mediterrànies, no hi ha cap mite associat a la constel·lació Chamaeleon.
# MFK Vítkovice

El MFK Vítkovice és un club de futbol txec de Vítkovice, Ostrava.

## Història

Va ser fundat l'any 1919 com a SK Slavoj Vítkovice. Ha participat dues vegades en competició europea, la més reeixida de les quals va ser la temporada 1987/88, en què va ser eliminat de la Copa de la UEFA per l'Espanyol als quarts de final.
El 9 de febrer de 2011 patí una fallida econòmica. Posteriorment renasqué com a MFK Vítkovice.
Evolució del nom:
* 1919: SK Slavoj Vítkovice
* 1922: SK Vítkovice
* 1923: SSK Vítkovice
* 1937: SK Železárny Vítkovice
* 1939: ČSK Vítkovice
* 1945: SK Vítkovické železárny
* 1948: Sokol Vítkovické železárny
* 1949: ZSJ Vítkovické železárny
* 1953: TJ Baník Vítkovice
* 1957: TJ VŽKG Vítkovice
* 1979: TJ Vítkovice
* 1993: fusió amb el FK 1. máj Karviná esdevenint FC Karviná-Vítkovice
* 1995: FC Víktovice
* 2012: MFK Vítkovice

## Palmarès

* Lliga txecoslovaca de futbol: 1985/86

## Jugadors destacats

* Dariusz Dudek

## Referències

* ↑ Jeřábek, Luboš. Český a československý fotbal – lexikon osobností a klubů (en txec). Prague, Czech Republic: Grada Publishing, 2007, p. 216. ISBN 978-80-247-1656-5.
* ↑ Seidl, Jiří «Rozhodnuto: fotbalové jaro bude už bez Vítkovic. Klub zkrachoval» (en txec). idnes.cz. Mladá fronta DNES, 10-02-2011.
* ↑ A je konec......, Press release of the club Arxivat 2011-02-13 a Wayback Machine. (txec)
* ↑ Maceček, Martin «Je konec. Fotbalové Vítkovice třetí ligu už nedohrají» (en txec). denik.cz. Vltava-Labe-Press, 09-02-2011.
* ↑ Seidl, Jiří «Konec nadějí, fotbalisté Vítkovic na jaře už hrát MSFL nebudou» (en txec). idnes.cz. Mladá fronta DNES, 25-03-2011.
* ↑ «Archív soutěží: Sezóna 2013/2014 : Tabulka Krajský přebor Muži | MSKFS».

## Enllaços externs

* Web oficial Arxivat 2006-11-06 a Wayback Machine.